
            О Б Щ И Н А  К Ъ Р Д Ж А Л И






         ДО
 ОБЩИНСКИ СЪВЕТ  

 ГР. КЪРДЖАЛИ
П Р Е Д Л О Ж Е Н И Е

от ЕРОЛ МЮМЮН – КМЕТ НА ОБЩИНА КЪРДЖАЛИ

ОТНОСНО: Поправка на техническа грешка в Решение № 119 от Протокол № 7 от 25.04.2024 г. на Общински съвет - Кърджали
УВАЖАЕМИ ОБЩИНСКИ СЪВЕТНИЦИ,

 При приемане на Решение № 119 от Протокол № 7 от 25.04.2024 г. е допусната техническа грешка и в основанието вместо изменение и допълнение на Наредбата за определянето и администрирането на местните такси и цени на услуги на територията на община Кърджали погрешно е изписано, че се приемат изменения и допълнения в Наредба за организация на транспортната дейност и безопасността на движението на територията на община Кърджали. 
На основание чл. 10 (1) от Закона нормативните актове обществените отношения от една и съща област се уреждат с един нормативен акт. В наредбата за определянето и администрирането на местните такси и цени на услуги на територията на община Кърджали са урегулирани всички такси, които са приети на територията на община Кърджали. Изключение е Наредбата за организация на транспортната дейност и безопасността на движението на територията на община Кърджали. С предложените   промени  на  Наредбата за определянето и администрирането на местните такси и цени на услуги на територията на община Кърджали се цели:
· Общ нормативен акт за регулиране на цените и улеснение за граждани и организации при проследяване;

· Избягване на постоянни промени в Наредбата за организация на транспортната дейност при промяна на цени;

· Спазване на изискванията на Закона за нормативните актове;
Съгласно чл. 62, ал. 2 от АПК очевидни фактически грешки, допуснати в административния акт, се поправят от органа, който го е издал, и след изтичане на срока за обжалване. За поправката на очевидни фактически грешки се съобщава на заинтересованите лица. Решението за поправянето подлежи на обжалване по предвидения в този кодекс ред.
  
Предвид гореизложеното, предлагам Общински съвет след обсъждане да приеме следното:       

      

                                                                                                                                     ПРОЕКТ!

Р Е Ш Е Н И Е:

На основание чл.21, ал.2 от Закона за местното самоуправление и местната администрация, във вр. с чл. 62, ал. 2 от АПК, чл. 99, ал. 1 от Закона за движение по пътищата и чл.76, ал.3 и чл.79 от АПК, Общински  съвет – Кърджали, приема:
§ 1. Допуска поправка на техническа грешка в Решение № 119 от Протокол № 7 от 25.04.2024 г. на Общински съвет – Кърджали, както следва: Приема следните изменения и допълнения в Наредбата за определянето и администрирането на местните такси и цени на услуги на територията на община Кърджали.
В останалата си част Решение № 119 от Протокол № 7 от 25.04.2024 г. на Общински съвет – Кърджали не се променя.







ВНОСИТЕЛ:







КМЕТ НА ОБЩИНА







К Ъ Р Д Ж А Л И: …………………


             





      /ЕРОЛ МЮМЮН/
Съгласувано: Ст. юрисконсулт …………….
